Et muslimsk sørgeoptog på Nørrebro i København er endt i stort drama, da der blev affyret skud. Det bekræfter Københavns Politi til BT.

»Der er det her optog på Nørrebro. Og der skulle der have været affyret nogle skud. Vi er ved at undersøge, hvad der er sket, nærmere nu«, siger vagtchef ved Københavns Politi Michael Andersen.

Politiet er ifølge BTs oplysninger massivt til stede.

Tusinder af muslimer vandrer lørdag eftermiddag gennem hovedstaden, hvor de markerer Imam Husseins dødsdag.

Ifølge Københavns Politi bliver mærkedagen markeret med to separate optog, hvor det samlet set anslås, at knap 3.500 personer deltager.

Ifølge vagtchef Christian Aaskov forløb optogene roligt til at begynde med, men bilister, cyklister og fodgængere mellem Nørreport og Dronning Louises Bro må nok indstille sig på lidt længere rejsetid.

Imam Hussein var barnebarn af den muslimske profet Muhammed, og det er kutyme, at hans dødsdag markeres med sørgeoptog, hvor deltagere klædt i sort marcherer og mindes den afdøde imam, der døde 680 år efter Kristi fødsel.

Har du set episoden eller taget et billede eller en video fra stedet, vil BT gerne høre fra dig. Du kan kontakte os på 1929@bt.dk eller via SMS på 1929.

Opdateres ...